Stellenbosch-brandweerhoof aangekeerArgieffoto Lizaan Morta (44), die hoof van Stellenbosch se munisipale brandweer, het Vrydag in die landdroshof in Bellville verskyn op aanklag van korrupsie. Morta is Donderdag in hegtenis geneem en op borgtog van R1 000 vrygelaat. Die saak is tot 7 Oktober uitgestel vir verdere ondersoek en om Morta die geleentheid te bied om regsverteenwoordiging te bekom. Staatsaanklaer Jannie Knipe van die gespesialiseerde handelsmisdaadhof in Bellville het aan die hof gesê Morta is tydens ‘n klandestiene operasie aangekeer nadat sy glo R14 000 van ‘n diensverskaffer aan die brandweer in Stellenbosch ontvang het. Die klagstaat het nie besonderhede verskaf waarom die klandestiene operasie gereël is nie.